open-index/open-wikipedia-markdown huggingface dataset:
জেমস ইয়াং সিম্পসন

**স্যার জেমস ইয়াং সিম্পসন** () ছিলেন একজন স্কটিশ ডাক্তার এবং চিকিৎসাশাস্ত্র ইতিহাসের একজন গুরুত্বপূর্ণ ব্যক্তিত্ব। সিম্পসন ক্লোরোফর্মের অনুভূতিনাশক বৈশিষ্ট্যাবলী আবিষ্কৃত এবং এটি সাধারণ চিকিৎসাবিদ্যা বিষয়কে ব্যবহারের জন্য সফলভাবে প্রবর্তন করেছেন।

## প্রাথমিক জীবন
জেমস সিম্পসন বার্থগেট, পশ্চিম লোথিয়ানে জন্ম গ্রহণ করেন। তিনি ছিলেন সাত ভাই-বোনদের (টমাস, জন, আলেকজান্ডার, ডেভিড, জর্জ এবং বোন মেরি) মধ্যে বড়। তার মাতা *মেরি জারভি* এবং পিতা *ডেভিড সিম্পসন*, বার্থগেটের একজন রুটিওয়ালা। জেমস স্থানীয় স্কুলে তার প্রাথমিক শিক্ষা গ্রহণ করেন, কিন্তু তার সুস্পষ্ট ক্ষমতা দেখে তার পিতা এবং ভাই (তার মা মারা যান যখন তিনি ৯ বছর বয়সের) একসাথে মিলে তার কলেজ বেতন দেন এবং ১৪ বছর বয়স তিনি এডিনবরা বিশ্ববিদ্যালয় প্রবেশ করেন । ১৮৩২ সালে স্নাতক ডিগ্রী লাভের আগেই, তিনি ১৮৩০ সালে বিশ্ববিদ্যালয় থেকে যোগ্যতাপত্র প্রাপ্ত হন। তিনি এডিনবরা বিশ্ববিদ্যালয়ে ধাত্রীবিদ্যার অধ্যাপক এবং কুইন ভিক্টোরিয়াতে চিকিৎসক হিসেবে নিযুক্ত ছিল।
 
## মৃত্যু
তিনি ১৮৭০ সালে মৃত্যুবরণ করেন।

## তথ্যসূত্র

## বহিঃসংযোগ
* Overview of Sir James Young Simpson
* Papers of Sir James Young Simpson (1811-1870)
* Significant Scots entry
* Who Named It? Entry (well laid out) 
* PAPERS OF Sir James Young Simpson The Royal College of Surgeons of Edinburgh
* ''Britannica'' online entry for Sir James 
* Undiscovered Scotland entry for James Young Simpson 
* "Sir James Young Simpson" 1911 *Encyclopædia Britannica* entry
* Entry featuring his gynecological contributions
* West Lothian council memorial to Sir James

বিষয়শ্রেণী:১৮১১-এ জন্ম
বিষয়শ্রেণী:১৮০-এ মৃত্যু
বিষয়শ্রেণী:শারীরতত্ত্ববিদ
বিষয়শ্রেণী:পুরাতাত্ত্বিক
বিষয়শ্রেণী:স্কটিশ আবিষ্কারক
বিষয়শ্রেণী:১৮৭০-এ মৃত্যু
বিষয়শ্রেণী:এডিনবরা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:এডিনবরা বিশ্ববিদ্যালয়ের শিক্ষক
বিষয়শ্রেণী:নাইটস ব্যাচেলর
বিষয়শ্রেণী:রয়েল সুয়েডীয় বিজ্ঞান অ্যাকাডেমির সদস্য
বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য
মুজিব-ইন্দিরা চুক্তি

**মুজিব-ইন্দিরা চুক্তি** স্বাধীন বাংলাদেশ ও ভারত রাষ্ট্রদ্বয়ের মধ্যে সম্পাদিত গুরুত্বপূর্ণ একটি দ্বি-পক্ষীয় আন্তর্জাতিক চুক্তি। এটি ১৯৭৪ খ্রিষ্টাব্দের মে মাসের তারিখে ১৬ তারিখে নয়াদিল্লীতে সম্পাদিত এবং বাংলাদেশের পক্ষে প্রধানমন্ত্রী শেখ মুজিবুর রহমান এবং ভারতের পক্ষে প্রধানমন্ত্রী ইন্দিরা গান্ধী এই চুক্তিতে স্বাক্ষর করেছিলেন। বলা হয়েছে, “এই চুক্তিটি দুই দেশের প্রগাঢ় বন্ধুত্ব, আন্তরিক মনোভাব ও পারস্পরিক বিশ্বাস, আর সবার ওপর বঙ্গবন্ধু শেখ মুজিবুর রহমান এবং শ্রীমতী ইন্দিরা গান্ধী—এ দুজন মহান রাষ্ট্রনায়কের শান্তি ও সম্প্রীতির অন্তর্দৃষ্টির প্রতীক”। এই চুক্তির অন্যতম বিষয় ছিল সমঝোতার ভিত্তিতে বাংলাদেশ এবং ভারতের মধ্যকার স্থল-সীমানা নির্ধারণ সম্পন্ন করা ।

## চুক্তির বর্ণনা

## চুক্তির সমালোচনা

## তথ্যসূত্র

## আরো দেখুন

বিষয়শ্রেণী:বাংলাদেশের চুক্তি
বিষয়শ্রেণী:ভারতের চুক্তি
বিষয়শ্রেণী:শেখ মুজিবুর রহমান
বিষয়শ্রেণী:বাংলাদেশ-ভারত চুক্তি
পাইলগাঁও জমিদারবাড়ী

**পাইলগাঁও জমিদারবাড়ী** বাংলাদেশের সুনামগঞ্জ জেলার জগন্নাথপুর উপজেলার প্রাচীন পুরাকীর্তির অন্যতম নিদর্শন। প্রায় সাড়ে ৫ একর ভূমির ওপর প্রতিষ্ঠিত তিন শত বছরেরও বেশি পুরানো এ জমিদার বাড়িটি এ অঞ্চলের ইতিহাস-ঐতিহ্যের নিদর্শন। এ জমিদার পরিবারের শেষ জমিদার ব্রজেন্দ্র নারায়ণ চৌধুরী ছিলেন প্রখ্যাত শিক্ষাবিদ ও রাজনীতিবিদ। তিনি ছিলেন সিলেট বিভাগের কংগ্রেস সভাপতি এবং আসাম আইন পরিষদের সদস্য

## অবস্থান
সিলেট বিভাগের সুনামগঞ্জ জেলার জগন্নাথপুর উপজেলার অধীনে  ৯ নং পাইলগাঁও ইউনিয়নের পাইলগাঁও গ্রামে ঐতিহ্যবাহী এই জমিদার বাড়ির অবস্থান। । জমিদার বাড়ির দক্ষিণ দিকে সিলেটের ঐতিহ্যবাহী কুশিয়ারা নদী বহমান।

## জমিদার বংশের কথা
alt=|বাম|থাম্ব|জমিদার পরিবারের দেব ভোগ মন্দির
প্রখ্যাত ঐতিহাসিক অচ্যূতচরণ চৌধুরী পাইলগাঁও জমিদার বংশের 'রসময় বা রাসমোহন চৌধুরী' হতে প্রাপ্ত সূত্রে লিখেছেন যে; পাইলগাঁঁও এ বহু পূর্বকালে পাল বংশীয় লোক বসবাস করত। এ গোষ্টিয় পদ্মলোচন নামক ব্যক্তির এক কন্যার নাম ছিল রোহিণী। কোন এক কারণে রাঢ় দেশের মঙ্গলকোট হতে আগত গৌতম গোত্রীয় কানাইলাল ধর রোহিণীকে বিবাহ করত গৃহ-জামাতা হয়ে এখানেই বসবাস শুরু করেন। কানাইলাল ধরের আট পুরুষ পরে বালক দাস নামের এক ব্যক্তির উদ্ভব হয়। এ বালক দাস থেকে এ বংশ বিস্তৃত হয়। বালক দাসের কয়েক পুরুষ পর উমানন্দ ধর ওরফে বিনোদ রায় দিল্লীর মোহাম্মদ শাহ বাদশা কর্তৃক চৌধুরী সনদ প্রাপ্ত হন। বিনোদ রায়ের মাধব রাম ও শ্রীরাম নামে দুই পুত্রের জন্ম হয়। তার মধ্যে মাধব রাম জনহিতকর কর্ম পালনে নিজ গ্রাম পাইলগাঁঁও এ বিরাট দীঘি *সুনাম অর্জন করেন। তার দেয়া উক্ত দীঘি আজও ঐ অঞ্চলে মাধব রামের তালাব হিসেবে পরিচিত হচ্ছে। মাধব রামের দুই পুত্র মদনরাম ও মোহনরাম। উক্ত মোহনরামের ঘরে দুর্লভরাম, রামজীবন, হুলাসরাম ও যোগজীবন নামে চার পুত্রে জন্ম হয়। এই চার ভাই দশসনা বন্দোবস্তের সময় কিসমত আতোয়াজানের ১ থেকে ৪ নং তালুকের যতাক্রমে বন্দোবস্ত গ্রহণ করে তালুকদার নাম ধারণ করে। এদের মধ্যে হুলাসরাম বানিয়াচং রাজ্যের দেওয়ানি কার্যালয়ে উঁচ্চ পদের কর্মচারী নিযুক্ত হন। হুলাসরাম চৌধুরী বানিয়াচং রাজ্যের রাজা দেওয়ান উমেদ রজার অনুগ্রহে আতুয়াজান পরগণায় কতেক ভূমী দান প্রাপ্ত হন। হুলাসরামের প্রাপ্ত ভূমীর কিছু কিছু চাষগুয্য ও কিছু ভুমী চাষঅযুগ্য ছিল। পরবর্তিতে হুলাসরাম চাষঅযুগ্য ভূমীগুলোকে চাষযুগ্য করে তুললে এগুলোই এক বিরাট জমিদারীতে পরিণত হয়ে উঠে। হুলাস রামের ভাতুষ্পুত্র বিজয়নারায়ণের একমাত্র পুত্র ব্রজনাথ চৌধুরী জমিদারি বর্ধিত করে এক প্রভাবশালী জমিদারে পরিণত হন। ব্রজনাথ চৌধুরীর দুই পুত্র রসময় ও সুখময় চৌধুরী। রসময় চৌধুরীর পুত্র ব্রজেন্দ্র নারায়নই ছিলেন এ বংশের শেষ জমিদার।
থাম্ব|জমিদারদের পারিবারিক মহল

## জমিদার বংশের কৃতিত্ব
* সিলেট সরকারি মহিলা কলেজ- চৌহাট্টায় অবস্থিত এ কলেজ ভবনটি স্থাপন করেছিলেন জমিদার নারায়ণ ব্রজেন্দ্র চৌধুরী।
* ব্রজেন্দ্র নারায়ণ চৌধুরী তার কাকা সুখময় চৌধুরীর উদ্যোগে নিজ তত্বাবধানে ১৯১৯ সালে স্থাপিত হয় পাইল গাও ব্রজনাথ উচ্চ বিদ্যালয়।

## আরো দেখুন
* সিলেট বিভাগ
* সুনামগঞ্জ জেলা
* জগন্নাথপুর উপজেলা
* পাইলগাঁও ইউনিয়ন
* জমিদার বাড়ি
* সুখাইড় জমিদার বাড়ি

## তথ্যসূত্র

বিষয়শ্রেণী:সিলেট বিভাগের দর্শনীয় স্থান
বিষয়শ্রেণী:সুনামগঞ্জ জেলার দর্শনীয় স্থান
বিষয়শ্রেণী:বাংলাদেশের স্থাপত্য
বিষয়শ্রেণী:বাংলাদেশের প্রাসাদ
বিষয়শ্রেণী:ঐতিহাসিক স্থান
বেলুন

thumb|বিশেষ কোনো অনুষ্ঠানে বেলুন দিয়ে সাজানো হয়
**বেলুন** () হচ্ছে গ্যাস যেমন হিলিয়াম, হাইড্রোজেন, নাইট্রাস অক্সাইড অথবা বাতাস ভর্তি একটি ব্যাগ বা থলে। আধুনিক বেলুন যদিও রাবার, ল্যাটেক্স, পলিক্লোরোফেরেন, নাইলন দিয়ে তৈরি হয়, তবে পূর্বে বেলুন তৈরি হতো পশু যেমন শুকরের মূত্রথলী থেকে। বহুকাল ধরে বেলুনকে মানুষ তার আকাশযান হিসেবে ব্যবহার করছে। আধুনিক যুগে বেলুনে আকাশ ভ্রমণ একপ্রকার প্রমোদভ্রমণ হিসেবে উপভোগ্য। তবে বিভিন্ন গবেষণা, জরিপ কিংবা সহজসাধ্য আকাশ ভ্রমণে বেলুনযান গুরুত্বের সাথেই ব্যবহৃত হয়।
thumb|পার্টি সাজাতে বেলুন ব্যবহার করা হয়।
১৮২৪ সালে মাইকেল ফ্যারাডে বিভিন্ন গ্যাস নিয়ে পরীক্ষা করার সময় রাবার বেলুন আবিষ্কার করেন । ল্যাবরেটরীতে ব্যবহারের জন্য তিনি এগুলো আবিষ্কার করেছিলেন ।

## খেলনা বেলুন
শিশুরা খেলনা হিসেবে যে বেলুন ব্যবহার করে থাকে, তা সাধারণত ল্যাটেক্সের তৈরি হয়। সাধারণত মুখ দিয়ে জোরে ফু দিয়ে ফুলিয়ে এজাতীয় বেলুন ব্যবহৃত হয়। তবে ভিতরে কার্বন ডাইঅক্সাইড ব্যবহৃত হয় বলে বেলুন, বাতাসের তুলনায় ভারি হয়ে যায় এবং বাতাসে ভাসতে পারে না। রঙ-বেরঙের বেলুন দিয়ে জন্মদিনের উৎসবে ঘর সাজানোর রেওয়াজ বিশ্বের বিভিন্ন দেশে দেখা যায়।

## গ্যাস বেলুন
সাধারণ বেলুনে হাইড্রোজেন গ্যাস ভরা হলে তা বাতাসে ভাসে। তখন বেলুনের মুখ সুতায় বেঁধে সে সুতা হাতে ধরে রাখতে হয়। হাইড্রোজেন গ্যাস বাতাসের চেয়ে হালকা বিধায় এরকম বেলুন বাতাসে ভাসে। শান্তির প্রতীক কবুতর উড়িয়ে যেমন অনেক অনুষ্ঠানের সূচনা করা হয় তেমনি একগুচ্ছ গ্যাস বেলুন অবমুক্ত করে অনুষ্ঠান উদ্বোধনের রেওয়াজ চালু হয়েছে। গ্যাস বেলুন ছেড়ে দিলে ভাসতে ভাসতে তা ক্রমশ: আকশে উঠে যায়। তবে সুতায় মুখ বাঁধা হলেও গ্যাস ‘লিক’ হয়ে যেতে থাকে এবং একসময় বেলুন নিচে নামতে শুরু করে।

## বেলুনযান
বেলুন যখন যান হিসেবে ব্যবহৃত হয়, তখন তার আকৃতি হয় যথেষ্ট বড় এবং তা ভর্তি করা হয় সাধারণ বাতাসের থেকে হালকা কোনো গ্যাস দিয়ে —সাধারণত হিলিয়াম দিয়ে। বেলুনের নিচের দিকে একটা বাঁশ কিংবা বেতের ঝুড়ি রশি দিয়ে লাগানো থাকে। বেলুনকে গ্যাস পুরে ফুলিয়ে নিলে তা উর্ধ্বমুখী হয়, তখন তার নিচে ঝুড়িটা ঝুলে থাকে এবং মানুষ বা বেলুন যাত্রী এই ঝুড়িতে অবস্থান করেন। অতীতে বেলুনের উচ্চতা নিয়ন্ত্রণের জন্য ঝুড়িতে রাখা হতো বালির বস্তা। পরবর্তিতে বেলুনের উপরিভাগে আলগা পরিচলনক্ষম পর্দা লাগানোর মাধ্যমে বেলুনের ভিতরকার বাতাস প্রয়োজনমতো বের করে দেয়া ও ধরে রাখার ব্যবস্থা করার মাধ্যমে বেলুনের নিয়ন্ত্রণকে সহজ করা হয়।

## তথ্যসূত্র

বিষয়শ্রেণী:আকাশযান
বিষয়শ্রেণী:বেলুন
বিষয়শ্রেণী:পরিবহন
বিষয়শ্রেণী:পার্টি সরঞ্জাম
ছিটমহল ও এক্সক্লেভ

thumb|C হলো A-র ছিটমহল এবং B-এর এক্সক্লেভ।
thumb|C হলো B-এর এক্সক্লেভ কিন্তু A-র ছিটমহল নয় যেহেতু এটি D-এর সাথেও সীমানা ভাগ করে।
**ছিটমহল** বা **এনক্লেভ** হলো একটি অঞ্চল যা সম্পূর্ণভাবে অন্য রাষ্ট্র বা সত্ত্বা দ্বারা আবদ্ধ। আঞ্চলিক জলের মধ্যেও ছিটমহল থাকতে পারে। *ছিটমহল* শব্দটি কখনো কখনো অন্য রাষ্ট্র দ্বারা কেবল আংশিকভাবে আবদ্ধ অঞ্চলকে বোঝানোর জন্য ব্যবহৃত হয়। সম্পূর্ণভাবে ছিটমহলিকৃত সার্বভৌম রাষ্ট্র ভ্যাটিকান সিটি ও সান মারিনো, ইতালি দ্বারা ছিটমহলিকৃত, এবং লেসোথো, দক্ষিণ আফ্রিকা দ্বারা ছিটমহলিকৃত।

**এক্সক্লেভ** হলো একটি রাষ্ট্র বা অঞ্চলের একটি অংশ যা চারিদিকের বিদেশি অঞ্চলের দ্বারা মূল অংশ থেকে ভৌগলিকভাবে বিচ্ছিন্ন। অনেক এক্সক্লেভ আবার ছিটমহলও হতে পারে, কিন্তু সবক্ষেত্রে নয়। একটি এক্সক্লেভ একের অধিক রাষ্ট্র দ্বারা আবদ্ধ হতে পারে। আজারবাইজানি এক্সক্লেভ নাখচিভান একটি এক্সক্লেভের উদাহরণ যা এক ছিটমহল নয়, কারণ এটি আর্মেনিয়া, তুরস্ক, ও ইরানের সঙ্গে সীমানা রচনা করে।

**আধা-ছিটমহল** ও **আধা-এক্সক্লেভ** হলো এমন অঞ্চল, যার কাছে এক অনাবদ্ধ সমুদ্র সীমান্ত (যা আন্তর্জাতিক পানির সঙ্গে সংলগ্ন) না থাকলে এক ছিটমহল বা এক্সক্লেভে পরিণত হতো। ছিটমহল ও আধা-ছিটমহল স্বাধীন রাষ্ট্র হিসেবে বিদ্যমান হতে পারে (মোনাকো, গাম্বিয়া, ও ব্রুনাই হলো আধা-ছিটমহল), কিন্তু এক্সক্লেভ ও আধা-এক্সক্লেভ সর্বদাই এক সার্বভৌম রাষ্ট্রের অংশ (যেমন কালিনিনগ্রাদ, রাশিয়ার একটি আধা-এক্সক্লেভ)।

## বৈশিষ্ট্য
বিভিন্ন ঐতিহাসিক, রাজনৈতিক, ও ভৌগোলিক কারণের জন্য ছিটমহল বিদ্যমান। যেমন, ইউরোপের সামন্ততন্ত্রে কোনো ভূসম্পত্তির মালিকানাকে ক্রয়-বিক্রয় বা বংশপরম্পরার মাধ্যমে কখনো স্থানান্তিত বা বিভাজিত করা হত, এবং এরকম ভূসম্পত্তি অন্যান্য ভূসম্পত্তির দ্বারা আবদ্ধ থাকত বা আবদ্ধ হয়ে যেত। বিশেষত, পবিত্র রোমান সাম্রাজ্যের ক্ষেত্রে এই সমস্যা উনবিংশ শতাব্দী পর্যন্ত টিকে ছিল, এবং এই ভূসম্পত্তিগুলি সার্বভৌম রাষ্ট্রের বিভিন্ন বৈশিষ্ট্যের বহিঃপ্রকাশ ঘটাত। ১৮৬৬ সালের আগে একা প্রুশিয়ারই ২৭০-এর বেশি বিচ্ছিন্ন অংশ ছিল।

অন্য দেশের ছিটমহলে বাস করতে গেলে অনেকক্ষেত্রেই সমস্যা দেখা দেয়, যেমন উত্তরণ অধিকার, মাল আমদানি, মুদ্রা, বিভিন্ন পরিষেবা, ইত্যাদি। সুতরাং, সময়ের সঙ্গে ছিটমহলদের অবসান ঘটানো হয়। যেমন: ১ আগস্ট ২০১৫-এ বাংলাদেশ ও ভারত সরকারের মধ্যে স্থল সীমানা চুক্তির ফলে তৎকালীন জাতীয়-স্তরের ছিটমহলের দুই-তৃতীয়াংশের অবসান ঘটানো হয়েছিল এবং ১৬২টি প্রথম-ক্রমের ছিটমহল (৫১টি বাংলাদেশী ও ১১১টি ভারতীয়) দেশদুটির মধ্যে স্থানান্তরিত হয়েছিল। এই স্থানান্তরের ফলে অপর দুই ডজন দ্বিতীয়-ক্রমের ছিটমহল এবং একটি তৃতীয়-ক্রমের ছিটমহলের কার্যত অবসান ঘটেছিল এবং মোট ১৯৭টি বাংলাদেশ-ভারত ছিটমহলের স্থানান্তরিত হয়েছিল। ঐ ছিটমহলের বাসিন্দাগণ দাবি করেছিলেন যে তাঁরা কার্যত রাষ্ট্রহীন হয়ে পড়েছিলেন। কেবলমাত্র বাংলাদেশের দহগ্রাম ইউনিয়ন ছিটমহল অবস্থায় রয়ে গিয়েছে।

বার্লে শহরের ক্ষেত্রে নেদারল্যান্ডস ও বেলজিয়াম ছিটমহল ব্যবস্থা বহাল রাখার সিদ্ধান্ত রেখেছিল। যেহেতু নেদারল্যান্ডস ও বেলজিয়াম উভয়ই ইউরোপীয় ইউনিয়ন ও শেঙ্গেন অঞ্চলের সদস্য, সেহেতু দেশদুটির মধ্যে প্রায় বিনা বাধায় ব্যক্তি, মাল, ও পরিষেবা স্থানান্তর সম্ভব।

## তথ্যসূত্র

## গ্রন্থপঞ্জি
*
* 

## বহিঃসংযোগ

* Rolf Palmberg's Enclaves of the world
* Jan S. Krogh's Geosite
* "Tangled Territories" 2005 review article on exclaves and enclaves in Europe published in ''Hidden Europe'' magazine
* Barry Smith's Baarle Site
* Evgeny Vinokurov's Theory of Enclaves - a comprehensive economic and political treatment of enclaves and exclaves
বাসক

thumb|বাসক পাতা
**বাসক** একটি ভারত উপমহাদেশীয় ভেষজ উদ্ভিদ। এ উদ্ভিদটির বৈজ্ঞানিক নাম *Justicia adhatoda*। ভারত উপমহাদেশের প্রায় সর্বত্র এটি জন্মে। হিন্দীতে এক বলা হয় ‘আডুসা’, ‘বানসা’ অথবা ‘ভাসিকা’। তবে সংস্কৃত নামের ভিত্তিতে এটির ব্যবসায়িক নাম “বাসক”। আর্দ্র, সমতলভূমিতে এটি বেশি জন্মে। লোকালয়ের কাছেই জন্মে বেশি।

## বর্ণনা
হালকা হলুদে রংয়ের ডালপালাযুক্ত গাছ, ঋতুভেদে সর্ব্বদাই প্রায় সবুজ থাকে। ক্ষোপ জাতীয়  বাসক গাছ  প্রায় ৫/৬ ফুট উঁচু হয়। আষাঢ় শ্রাবণে সাদা ফুল হয়।

বল্লমাকারের পাতা বেশ বড়। ফুল ঘন, ছোট স্পাইকের ওপর ফোটে। স্পাইকের বৃন্ত পাতার চেয়ে ছোট। স্পাইকের ওপর পাতার আকারে উপপত্র থাকে যার গায়ে ঘন এবং মোটা শিরা থাকে। ফুলের দল (কোরোল্লা বা পত্রমূলাবর্ত) সাদা বর্ণ। তার ওপর বেগুনী দাগ থাকে। ফল সুপারি আকৃতির, বীজে ভর্তি।

## ঔষধী গুণ
তাজা অথবা শুকনো পাতা ওষুধের কাজে লাগে। বাসকের পাতায় "ভার্সিনিন" নামের ক্ষারীয় পদার্থ এবং তেল থাকে। শ্বাসনালীর লালাগ্রন্থিকে সক্রিয় করে বলে বাসক শ্লেষ্মানাশক হিসেবে প্রসিদ্ধ। বাসক পাতার নির্যাস, রস বা সিরাপ শ্লেষ্মা তরল করে নির্গমে সুবিধা করে দেয় বলে সর্দি, কাশি এবং শ্বাসনালীর প্রদাহমূলক ব্যাধিতে বিশেষ উপকারী। তবে অধিক মাত্রায় খেলে বমি হয়, অন্তত: বমির ভাব বা নসিয়া হয়, অস্বস্তি হয়। পানির জীবাণু মুক্ত করতে, হাত-পা ফুলে গেলে, চামড়ার রং উজ্জ্বল করতে এ গাছের উপকারিতা অনেক।

দেশজ চিকিৎসায় কাশি ছাড়াও বিভিন্ন রোগে এর ব্যবহার রয়েছে। অম্লপিত্ত, কৃমি, রক্তশ্রুতি, শ্বাসকষ্ট, গাত্র দুর্গন্ধ, খোস-পাঁচড়া, অর্শ, বসন্ত, টিউমার এবং জীবাণুনাশে এমনকি গায়ের রং ফর্সাকরণেও বাসক পাতার ব্যবহারের উল্লেখ রয়েছে।  বৈজ্ঞানিক পরীক্ষায় বাসকের ভেষজ গুণাবলি প্রমাণিত হয়েছে।

## অন্যান্য উপকারিতা
বাসকের পাতা সবুজ খাদ্য হিসেবে ব্যবহৃত হয় এবং পাতা থেকে হলদে রং পাওয়া যায়। বাসক পাতায় এমন কিছু ক্ষারীয় পদার্থ আছে যায় ফলে ছত্রাক জন্মায় না এবং পোকামাকড় ধরে না বলে ফল প্যাকিং এবং সংরক্ষণ করার কাজে ব্যবহৃত হয়। পাতায় কিছু দুর্গন্ধ আছে বলে পশুরা মুখ দেয় না। সেই কারণে চাষ আবাদের জন্য জমি উদ্ধারের কাজে বাসকের পাতা বিশেষ উপকারী।

## তথ্যসূত্র

## বহিঃসংযোগ
* Use of Vaska according to Ayurveda and its medicinal values
* Malabar nut medicinal use in Malaysia

বিষয়শ্রেণী:উদ্ভিদ
বিষয়শ্রেণী:ঔষধি উদ্ভিদ
বিষয়শ্রেণী:বাংলাদেশের উদ্ভিদ
বিষয়শ্রেণী:লাওসের উদ্ভিদ
বিষয়শ্রেণী:মিয়ানমারের উদ্ভিদ
বিষয়শ্রেণী:এশিয়ার ঔষধি উদ্ভিদ
ছাতিম

**ছাতিম** গাছ ( অথবা **devil's tree**) “অ্যাপোসাইনেসি” বর্গের অন্তর্ভুক্ত একটি উদ্ভিদ যার বৈজ্ঞানিক নাম *Alstonia scholaris*, *Echites scholaris* L. Mant., *Pala scholaris* L. Roberty)। এর আদি নিবাস ভারতীয় উপমহাদেশ ও দক্ষিণ-পূর্ব এশিয়ায়। ক্রান্তীয় অঞ্চলের এই গাছটি বাংলাদেশসহ ভারতীয় উপমহাদেশের সর্বত্র জন্মে। আর্দ্র, কর্দমাক্ত, জলসিক্ত স্থানে ছাতিম বেশি জন্মে। ছাতিম মূলাবর্তে সাতটি পাতা এক সঙ্গে থাকে বলে সংস্কৃত ভাষায় একে 'সপ্তপর্ণ' বা 'সপ্তপর্ণা' নামে ডাকা হয়। **ছাতিম** গাছ হল পশ্চিমবঙ্গের **রাজ্য উদ্ভিদ**।

## বর্ণনা
ছাতিম গাছ ৪০ মিটার পর্যন্ত লম্বা হয়। বহুশাখা বিশিষ্ট গাছটির ছাল গন্ধহীন, অসমতল ও ধূসর। ছাতিম পাতার উপরের দিক চকচকে আর তলার দিক ধূসর থাকে। এর শাখা পত্রমূলাবর্ত বিশিষ্ট। ১০ থেকে ১৫ সে. মি. লম্বা পাতা একই মূলাবর্তে ৪ থেকে ৭ টা পর্যন্ত থাকে। শাখার শীর্ষে সবুজ মেশানো সাদা রংয়ে থোকায় থোকায় ক্ষুদ্রাকৃতি ফুল ফোঁটে। ৩০ থেকে ৬০ সে.মি. লম্বা সরু ফল এক বৃন্তে সাধারণতঃ দুটো ক’রে ঝুলে থাকে। ছাতিমের বীজ লম্বাটে ডিম্বাকার, কিনারায় আঁশ থাকে আর শেষ প্রান্তে এক গোছা চুল থাকে। ছাতিম গাছের অভ্যন্তরে দুধের মতন সাদা এবং অত্যন্ত তেতো কষ প্রচুর পরিমাণে থাকে।

## বিস্তার
ছাতিম গাছের আদি নিবাস নিম্নোক্ত অঞ্চলসমূহে রয়েছে:
* চীন: গুয়াংজি, ইউনান
* ভারতীয় উপমহাদেশ: বাংলাদেশ, ভারত, নেপাল, শ্রীলঙ্কা, পাকিস্তান
* দক্ষিণ-পূর্ব এশিয়া: কম্বোডিয়া, মায়ানমার, থাইল্যান্ড, ভিয়েতনাম, ইন্দোনেশিয়া, মালয়েশিয়া, পাপুয়া নিউ গিনি, ফিলিপাইন
* অস্ট্রেলিয়া: কুইন্সল্যান্ড
এছাড়া অন্যান্য অনেক ক্রান্তীয় এবং উপক্রান্তীয় অঞ্চলেও গাছটি পরবর্তীতে বিস্তার লাভ করেছে। এটি পশ্চিমবঙ্গের 'প্রাদেশিক বৃক্ষ'রূপে ঘোষিত হয়েছে।

## ঔষধি গুণ
ছাতিমের কষ অনেকে ওষুধরূপে ঘা বা ক্ষতে লাগিয়ে থাকেন। ছাতিম গাছের বাকল বা ছাল শুকিয়ে নিয়ে ওষুধের কাজে ব্যবহার করা হয়। দীর্ঘস্থায়ী অতিসার এবং আমাশয়ে এটি অত্যন্ত উপকরী। জ্বর ধীরে ধীরে নামায় বলে ম্যালেরিয়াতেও উপকারী। অন্যান্য ওষুধে জ্বর নামার সময় খুব ঘাম এবং পরে যে দুর্বলতা হয়, ছাতিমে তা হয় না। চর্মরোগেও ছাতিম ফলপ্রদ। স্নায়ুর শক্তিসূত্রে অসাড়তা আনে বলে রক্তের চাপ কমাতে ছাতিম উপকারী। কিছু পরীক্ষায় দেখা গেছে যে অ্যাণ্টিবায়োটিক কোন গুণ বা শারীরিক ক্রিয়ার সাহায্য করার কোন শক্তি ছাতিমের নেই।

## অন্যান্য ব্যবহার
ছাতিম গাছের কাঠ পেন্সিল তৈরির পক্ষে উপযুক্ত। ছাতিমের কাঠ দিয়ে খুব সাধারণ মানের আসবাবপত্র, প্যাকিং কেস, চায়ের পেটি, পেনসিল এবং দেশলাইযের কাঠি তৈরী হয়। পুরাকালে ছাতিমের কাঠ দিয়ে শিশুদের লেখার জন্য তক্তা বানান হত। মনে করা হয় সেই কারণেই বৈজ্ঞানিক নামে “এলস্টোনিআ”-এর পর “স্কলারিস” কথাটি যোগ করা হয়েছে। ছাতিমের হালকা কাঠ দিয়ে শ্রীলঙ্কায় কফিন বানানো হয়। ছাতিম গাছের মূলের কাছাকাছি অঞ্চলের কাঠ অনেক হালকা ও সাদা, এটি বোর্নিওতে জালের ভাসানী-খন্ডরূপে ব্যবহৃত হয়। এছাড়া এটি দিয়ে চামচ, কর্ক ইত্যাদি বানানো হয়।

## চিত্রশালা

Image:Alstonia - Kolkata 2011-10-20 5925.JPG|ছাতিম ফুল
Image:Saptaparni (Alstonia scholaris) leaves & flowers in Kolkata W IMG 0534.jpg|পাতা ও ফুল 
Image:Saptaparni (Alstonia scholaris) leaves & fruit in Kolkata W IMG 3403.jpg|পাতা ও ফল
Image:Alstonia scholaris.jpg|ছাতিম গাছ
File:Alstonia_scholaris_by_kadavoor.JPG|পাতার বিন্যাস  


## তথ্যসূত্র

বিষয়শ্রেণী:উদ্ভিদ
বিষয়শ্রেণী:চিরসবুজ বৃক্ষ
বিষয়শ্রেণী:ঔষধি উদ্ভিদ
বিষয়শ্রেণী:এশিয়ার ঔষধি উদ্ভিদ
বিষয়শ্রেণী:ক্রান্তীয় এশিয়ার উদ্ভিদকুল
বিষয়শ্রেণী:কুইন্সল্যান্ডের উদ্ভিদ
বিষয়শ্রেণী:পশ্চিমবঙ্গের প্রতীকসমূহ
বিষয়শ্রেণী:অ্যালস্টনিয়া
মুক্তাঝুরি

** মুক্তঝুরি** বা **মুক্তবর্ষী** একটি একবর্ষজীবী গুল্মজাতীয় উদ্ভিদ। এর পুষ্পবিন্যাস ক্যাটকিন জাতীয়। ক্যাটনিপের মতো এর‌ও মূলের গন্ধ বেড়ালদের কাছে আকর্ষণীয় হবার কারণে এই উদ্ভিদটি বিশেষভাবে পরিচিত। এটি সমগ্ৰ নিরক্ষীয় অঞ্চল জুড়ে জন্মায়।

## আবাসস্থল
এটি সাধারণত রাস্তার ধারে, অব্যবহার্য জমিতে, দেওয়ালের ফাটলে ইত্যাদি জায়গায় জন্মায়। তাছাড়াও নদীর পাড়ে, জঙ্গলের ধারে পাথুরে পাহাড়ি এলাকায় ইত্যাদি জায়গাতেও জন্মায়। এটি সাধারণত ছায়াময় ও স্যাঁতসেঁতে জায়গা পছন্দ করে। সমূদ্রপৃষ্ঠ থেকে ১৩৫০ মিটার উচ্চতা পর্যন্ত এই উদ্ভিদটি জন্মায়।

## ভৌগোলিক বিস্তার
ভারত, দক্ষিণ পূর্ব এশিয়া, ইয়েমেন, ওসিয়ানিয়া, নাইজেরিয়া, নিরক্ষীয় আফ্রিকার অংশগুলিতে, ভারত মহাসাগরীয় দ্বীপগুলিতে ইত্যাদি নিরক্ষীয় অঞ্চলে এটি ব্যাপকভাবে বিস্তৃত।

## তথ্যসূত্র

বিষয়শ্রেণী:ঔষধি উদ্ভিদ
বিষয়শ্রেণী:উদ্ভিদ
বিষয়শ্রেণী:এশিয়ার ঔষধি উদ্ভিদ
বিষয়শ্রেণী:আফ্রিকার উদ্ভিদ
বিষয়শ্রেণী:এশিয়ার উদ্ভিদ
বিষয়শ্রেণী:ক্রান্তীয় এশিয়ার উদ্ভিদকুল
বিষয়শ্রেণী:শাক
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
দেব আনন্দ

**দেব আনন্দ** (, ; জন্মঃ ২৬ সেপ্টেম্বর, ১৯২৩ - মৃত্যুঃ ৩ ডিসেম্বর, ২০১১), বলিউডের চিরসবুজ অভিনেতা হিসেবে পরিচিত ছিলেন। তার পুরো নাম *ধরম দেবদত্ত পিশোরিমাল আনন্দ*। একাধারে তিনি ছিলেন তুখোড় নায়ক, চলচ্চিত্র নির্মাতা ও চলচ্চিত্র পরিচালক। ১৯৫০-এর দশক এবং ষাটের দশকে দেব আনন্দ হিন্দিভাষী তরুণীদের নিকট দারুণ জনপ্রিয় ছিলেন। তাঁকে বলা হতো ভারতের গ্রেগরি পেক।

১৯৪৬ সালে 'হাম এক হ্যায়' সিনেমার মাধ্যমে বলিউডের জগতে পা রাখেন দেব আনন্দ। ১৯৪৯ সালে তিনি নবকেতন ফিল্মস নামে ফিল্ম স্টুডিও প্রতিষ্ঠা করেন। তার বন্ধু গুরু দত্ত-এর নির্দেশিত জিদ্দি ছিল তার প্রথম বৃহত্তর সফল সিনেমা।
তার অভিনীত উল্লেখযোগ্য চলচ্চিত্রসমূহ:
* জিদ্দি (১৯৪৮),
* বাজি (১৯৫১),
* সানাম (১৯৫১),
* ট্যাক্সি ড্রাইভার (১৯৫৪),
* মুনিমজী (১৯৫৫),
* সিআইডি (১৯৫৬),
* পেয়িং গেস্ট (১৯৫৭)
* সোলভা সাল (১৯৫৮),
* কালাপানি (১৯৫৮),
* লাভ ম্যারেজ (১৯৫৯),
* কালা বাজার (১৯৬০),
* হাম দোনো (১৯৬১),
* তেরে ঘর কে সামনে (১৯৬৩),
* গাইড (১৯৬৫),
* জুয়েল থিফ (১৯৬৭),
* প্রেম পূজারী (১৯৭০),
* জনি মেরা নাম (১৯৭০),
* গ্যাম্বলার (১৯৭১),
* হরে রাম হরে কৃষ্ণ (১৯৭১),
* হীরা পান্না (১৯৭৩)
* দেশ পরদেশ (১৯৭৮),
* আওয়াল নাম্বার (১৯৯০)

## মৃত্যু
৮৮ বছর বয়সে দেব আনন্দ মৃত্যুবরণ করেন। ৩ ডিসেম্বর, ২০১১ (আইএসটিঃ ৪ ডিসেম্বর, ২০১১) লন্ডনের একটি হোটেলে হৃদযন্ত্রের ক্রিয়া বন্ধজনিত কারণে তার এই মৃত্যু হয়।

## তথ্যসূত্র

## বহিঃসংযোগ
* 

বিষয়শ্রেণী:১৯২৩-এ জন্ম
বিষয়শ্রেণী:২০১১-এ মৃত্যু
বিষয়শ্রেণী:ভারতীয় অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় চলচ্চিত্র পরিচালক
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:শ্রেষ্ঠ অভিনেতা বিভাগে ফিল্মফেয়ার পুরস্কার বিজয়ী
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:২০শ শতাব্দীর ভারতীয় চলচ্চিত্র পরিচালক
বিষয়শ্রেণী:দাদাসাহেব ফালকে পুরস্কার বিজয়ী
বিষয়শ্রেণী:শিল্পকলায় পদ্মভূষণ প্রাপক
বিষয়শ্রেণী:পাঞ্জাবি ব্যক্তি
বিষয়শ্রেণী:মুম্বইয়ের চলচ্চিত্র পরিচালক
বিষয়শ্রেণী:মুম্বইয়ের চলচ্চিত্র প্রযোজক
বিষয়শ্রেণী:হিন্দি ভাষার চলচ্চিত্র পরিচালক
বিষয়শ্রেণী:হিন্দি চলচ্চিত্র প্রযোজক
বিষয়শ্রেণী:২১শ শতাব্দীর ভারতীয় চলচ্চিত্র পরিচালক
বিষয়শ্রেণী:ফিল্মফেয়ার আজীবন সম্মাননা পুরস্কার প্রাপক
বিষয়শ্রেণী:মুম্বইয়ের অভিনেতা
বিষয়শ্রেণী:লাহোরের ব্যক্তি
বিষয়শ্রেণী:সরকারি কলেজ বিশ্ববিদ্যালয়, লাহোরের প্রাক্তন শিক্ষার্থী
বিষয়শ্রেণী:পাঞ্জাবি হিন্দু
বিষয়শ্রেণী:ফিল্মফেয়ার পুরস্কার বিজয়ী
বিষয়শ্রেণী:২১শ শতাব্দীর ভারতীয় ব্যক্তি
চিরতা

**চিরতা** একটি ভেষজ উদ্ভিদ যা ভারতবর্ষের বিভিন্ন স্থান ও আশেপাশের দেশে প্রচুর জন্মে। জেসিএনেসি বর্গের অন্তর্গত এই গাছটির বৈজ্ঞানিক নাম Swertia chirayita (Roxb. ex Fleming) H. Karst.। হিন্দীতে এর নাম “চিরায়াতা”।

## বর্ণনা
চিরতা বর্ষজীবি উদ্ভিদ। গাছটির গড় উচ্চতা প্রায় দেড় মিটার। গাছের পাতা কম-বেশি ১০ সে.মি. দীর্ঘ। পাতার অগ্রভাগ সূঁচালো। ফুল বৃন্তহীন, জোড়ায় জোড়ায় বিপরীতমুখী হয়ে ফোটে। ফুল হালকা সবুজের সঙ্গে গোলাপী মেশানো প্রত্যেক পাপড়ি লতিতে এক জোড়া সবুজ গ্রন্থি থাকে। ফল ৬ মি.মি. কিম্বা তারও বেশি লম্বা এবং ডিম্বাকৃতি। 
## ঔষধী গুণ
ফুলন্ত অবস্থায় পুরো গাছ তুলে শুকিয়ে নিয়ে ওষুধের কাজে ব্যবহার করা হয়। অত্যধিক তিক্ততা, জ্বর ও কৃমিনাশক শক্তি এবং পাচকতার গুণে চিরতা সারা ভারতে সুপ্রসিদ্ধ। ঔষধী গুণে, চিরতা জেন্টিয়ানা কুরুর অনুরূপ। জ্বর, অতিসার এবং দুর্বলতায় চিরতা খুব উপকারী। ম্যালেরিয়াতেও দেওয়া হয় কিন্তু চিরতার জ্বর কমানোর শক্তি পরীক্ষায় সম্প্রমাণিত নয়। এটি একটানা ১০-১৫ দিনের বেশি খাওয়া ঠিক না। কেননা এতে হিতের বিপরীত হতে পারে যেমন কিডনির সমস্যা ও যৌন সমস্যা হতে পারে।

## তথ্যসূত্র

বিষয়শ্রেণী:ঔষধি উদ্ভিদ
বিষয়শ্রেণী:নেপালের উদ্ভিদ
বিষয়শ্রেণী:উত্তর আমেরিকার উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
ওক্তাভ মিরবো

থাম্ব|ডান|240px|ওক্তাভ মিরবো (Octave Mirbeau)

**ওক্তাভ মিরবো** () (ফেব্রুয়ারি ১৬, ১৮৪৮ – ফেব্রুয়ারি ১৬, ১৯১৭) একজন ফরাসি লেখক: ঔপন্যাসিক., নাট্যকার., ও রাজনৈতিক কর্মী.

## প্রকাশনাসমূহ

* *Le Calvaire* (১৮৮৬)
* *L'Abbé Jules* (১৮৮৮).
* *Sébastien Roch* (১৮৯০).
* *Les Mauvais bergers* (১৮৯৭)
* *Le Jardin des supplices* (১৮৯৯).
* *Le Journal d'une femme de chambre* (১৯০০).
* *Les affaires sont les affaires* (১৯০৩).
* *Farces et moralités* (১৯০৪).
* *La 628-E8* (১৯০৭).
* *Le Foyer* (১৯০৮).
* *Dingo* (১৯১৩).
* *Contes cruels* (১৯৯০).
* *Lettres de l’Inde* (১৯৯৯১)।
* *Combats esthétiques' (১৯৯৩)।

== টীকা ==


== তথ্যসূত্র ==


== বহিঃসংযোগ ==
* [http://mirbeau.asso.fr/ Société Octave Mirbeau].
* [http://mirbeau.asso.fr/dicomirbeau/ *Dictionnaire Octave Mirbeau''].

বিষয়শ্রেণী:ফরাসি ঔপন্যাসিক
বিষয়শ্রেণী:ফরাসি নাট্যকার
বিষয়শ্রেণী:১৮৪৮-এ জন্ম
বিষয়শ্রেণী:১৯১৭-এ মৃত্যু
বিষয়শ্রেণী:ফরাসি নৈরাজ্যবাদী
বিষয়শ্রেণী:১৯শ শতাব্দীর ফরাসি ঔপন্যাসিক
বিষয়শ্রেণী:২০শ শতাব্দীর ফরাসি ঔপন্যাসিক
বিনিময় ভারসাম্য

থাম্ব|বৈদেশিক মুদ্রার মজুদ ও বৈদেশিক ঋণগ্ৰস্থ দেশ 
**বিনিময় ভারসাম্য** (ইংরেজি: Balance of Payments) হচ্ছে একটি দেশের সাথে বিশ্বের অপরাপর দেশগুলোর মধ্যে সংঘঠিত আর্থিক লেনদেনের হিসাবরক্ষণ ।
পণ্য ও সেবা আমদানি–রপ্তানির বিপরীতে পরিশোধিত অর্থ, আর্থিক মূলধন এবং তহবিল স্থানান্তর এই হিসাবের মধ্যে অর্ন্তভুক্ত । বিনিময় ভারসাম্য হিসাবসমূহ কোন দেশের একটি নির্দিষ্ট সময়ের, সাধারণত: এক বছরের, আন্তর্জাতিক লেনদেনের সারসংক্ষেপ এবং এটি একটি একক মুদ্রায়, সাধারণত সেই দেশের স্থানীয় মুদ্রায় প্রকাশ করা হয় । একটি দেশের তহবিলের উৎসসমূহ, যেমন রপ্তানী আয় বা বৈদেশিক ঋণ এবং বিনিয়োগ ইত্যাদি ধনাত্মক বা উদ্বৃত্ত উপাদান হিসেবে হিসাবভুক্ত হয় । তহবিলের ব্যবহার, যেমন আমদানি ব্যয় বা অন্যদেশে বিনিয়োগ ঋণাত্মক বা ঘাটতি উপাদান হিসেবে হিসাবভুক্ত হয় ।

বিনিময় ভারসাম্য হিসাবের সব উপাদান যখন অন্তর্ভুক্ত করা হয়, তার যোগফল অবশ্যই শুন্য হবে; তাতে সামগ্রিক ভাবে কোন উদ্বৃত্ত বা ঘাটতি থাকতে পারে না । উদাহরণস্বরূপ, একটি দেশ যদি রপ্তানির থেকে বেশি আমদানি করে, তবে তার বাণিজ্য ভারসাম্যে ঘাটতি দেখা দেবে বা বাণিজ্য ঘাটতি হবে । কিন্তু এই ঘাটতি অবশ্যই অন্যান্য উপায়ে পূরণ করতে হবে, সেটা হতে পারে বিদেশী বিনিয়োগ থেকে অর্জিত তহবিলের মাধ্যমে, কেন্দ্রীয় ব্যাংকের বৈদেশিকমুদ্রার রিজার্ভ খরচ করে, অথবা অন্য দেশ থেকে ঋণ গ্রহণ করে ।

সামগ্রিক বিনিময় ভারসাম্য হিসাবে সব ধরনের লেনদেন অন্তর্ভুক্ত করার পর যদিও সর্বদা ভারসাম্য বজায় থাকে, কিন্তু বিনিময় ভারসাম্যের স্বতন্ত্র উপাদানসমূহ যেমন চলতি হিসাব, মূলধন হিসাব (কেন্দ্রীয় ব্যাংকের রিজার্ভের হিসাব ব্যতীত), বা এ দুই এর সমষ্টিতে, ভারসাম্যহীনতা সম্ভব । মূলধন হিসাবের যোগফলের ভারসাম্যহীনতা উদ্বৃত্ত দেশে সম্পদের বৃদ্ধি ঘটাতে পারে, অন্যদিকে ঘাটতি দেশগুলি আরো ঋণগ্রস্থ হয়ে পড়ে । "বিনিময় ভারসাম্য" শব্দটি প্রায়ই এই সঙ্কলনটিকে নির্দেশ করে: একটি দেশের বিনিময় ভারসাম্য একটি নির্দিষ্ট পরিমাণে উদ্বৃত্ত হবে (একইঅর্থে, বিনিময় ভারসাম্য ধনাত্মক হবে) যখন তহবিল অর্জন (যেমন রপ্তানি পণ্য বিক্রি এবং বন্ড বিক্রি) তহবিলের ব্যয় থেকে সেই পরিমাণে বেশি হবে (যেমন আমদানিকৃত পণ্যের মূল্য পরিশোধ এবং বিদেশী বন্ড ক্রয়ের জন্য অর্থ পরিশোধ) । অন্যদিকে বিনিময় ভারসাম্যে ঘটতি হবে যদি (একইঅর্থে, বিনিময় ভারসাম্য ঋণাত্মক হবে) আগেরটির থেকে পরেরটি পরিমাণে বেশি হয় ।

## তথ্যসূত্র

## বহিঃসংযোগ
### ডাটা
* Comprehensive international BOP statistics from the IMF
* BOP for Hong Kong 
* US statistics  (See "External Sector")
* Detailed historical BOP data from the US Bureau of Economic Analyses

### বিশ্লেষণ
* Where Do U.S. Dollars Go When the United States Runs a Trade Deficit?  from Dollars & Sense magazine
* Report to Congress on International Economic and Exchange Rate Policies Feb 2011 US treasury report with sections on BOP issues for major trading blocs and countries.
* Paper from the Bank of Canada on challenges for 2010 regarding current imbalances, in context of international monetary system history 
* European Central Bank paper on the accumulation of reserves and imbalances since 1995
* Dollar hegemony  - analysis on BOP issues from a progressive Chinese perspective.

বিষয়শ্রেণী:অর্থসংস্থান
বিষয়শ্রেণী:অর্থনীতি
বিষয়শ্রেণী:আন্তর্জাতিক সামষ্টিক অর্থনীতি
বিষয়শ্রেণী:জাতীয় হিসাব
মঁসেরা পুজোল (দৌড়বীর)

**মঁসেরা পুজোল** (জন্ম ২৭শে এপ্রিল, ১৯৭৯ অ্যান্ডোরা লা ভেলাতে) একজন হেপ্টাথলিট যিনি অ্যান্ডোরার হয়ে আন্তর্জাতিক প্রতিযোগিতায় অংশগ্রহণ করে থাকেন।

বেইজিং-এ অনুষ্ঠিত ২০০৮ গ্রীষ্মকালীন অলিম্পিকে অ্যান্ডোরার প্রতিনিধিত্ব করেন পুজোল। তিনি ১০০মিটার দৌড়ে অংশগ্রহণ করে হিটে ১২.৭৩সেকেন্ড সময়ে সপ্তম স্থান অধিকার করেন। ফলে আর অগ্রসর হতে পারেননি।
## জন্ম ও শিক্ষাজীবন

## কর্মজীবন

## পুরস্কার ও সম্মাননা

## তথ্যসূত্র

## বহি:সংযোগ

বিষয়শ্রেণী:১৯৭৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অ্যান্ডোরার ক্রীড়াবিদ
বিষয়শ্রেণী:অ্যান্ডোরার দৌড়বিদ
বিষয়শ্রেণী:অ্যান্ডোরার অলিম্পিক ক্রীড়াবিদ
বিষয়শ্রেণী:২০০৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:Sprinters
বাংলাদেশী অভিনেতাদের তালিকা

## অ

* অমিত হাসান
* অজিত রায়
* অমলেন্দু বিশ্বাস

## আ

* আফরান নিশো
* আলী যাকের
* আজিম
* আহমেদ রুবেল
* আলমগীর
* আমিন খান
* আশীষ কুমার লোহ
* আসাদুজ্জামান নূর
* আব্দুল্লাহ আল মামুন
* অমল বোস
* আনোয়ার হোসেন 
* আবুল খায়ের
* আবুল হায়াত
* আব্দুল কাদের
* আলীরাজ
* আহমেদ শরীফ
* আজিজুল হাকিম
* আফজাল হোসেন
* আব্দুল জব্বার খান
* আমজাদ হোসেন
* আনিস
* আফজাল শরীফ
* আনিসুর রহমান মিলন
* আ খ ম হাসান
* আলেকজান্ডার বো
* আরিফিন শুভ
* আসিফ ইমরোজ
* আদর আজাদ

## ই

* ইনাম আহমেদ
* ইরফান সাজ্জাদ
* ইরেশ যাকের
* ইলিয়াস কাঞ্চন
* ইলিয়াস কোবরা
* ইন্তেখাব দিনার
* ইমন

## উ

* উজ্জ্বল

## এ

* এটিএম শামসুজ্জামান
* এজাজুল ইসলাম
* এবিএম সুমন

## ও

* ওমর সানি 
* ওয়াসিম

## ক

* কাজী হায়াৎ
* কাজী মারুফ
* কায়েস আরজু
* কাবিলা
* কালা আজিজ

## খ

* খলিলউল্লাহ খান 
* খান আতাউর রহমান
* খলিলুর রহমান কাদেরী

## গ

* গোলাম মুস্তাফা
* গাঙ্গুয়া

## চ

* চঞ্চল চৌধুরী
* চ্যালেঞ্জার
* চিকন আলী

## জ

* জসিম
* জয় চৌধুরী
* জাফর ইকবাল 
* জাহিদ হাসান
* জিতু আহসান
* জয়রাজ
* জিয়াউল ফারুক অপূর্ব
* জিয়াউল রোশান
* জায়েদ খান
* জাম্বু
* জ্যাকি আলমগীর 

## ট

* টনি ডায়েস
* টেলি সামাদ

## ড

* ডন
* ডিপজল 

## ত

* তারিক আনাম খান
* তৌকির আহমেদ

## দ

* দিলদার

## ন

* নাসির খান
* নিরব

## প

* প্রবীর মিত্র
* পীযুষ বন্দ্যোপাধ্যায়
* পার্থ বড়ুয়া
* প্রাণ রায়

## ফ

* ফখরুল হাসান বৈরাগী
* ফজলুর রহমান বাবু
* ফরিদ আলী
* ফারুক
* ফেরদৌস আহমেদ
* ফারুক আহমেদ
* ফতেহ লোহানী

## ব

* বাবর
* বাপ্পারাজ
* বাপ্পি চৌধুরী
* বুলবুল আহমেদ
* বেলাল আহমেদ
* ব্ল্যাক আনোয়ার
* ববি

## ম

* মমতাজউদ্দীন আহমেদ
* মান্না
* মামুনুর রশীদ
* মাসুম আজিজ
* মাহফুজ আহমেদ
* মিজু আহমেদ
* মিশা সওদাগর
* মোশাররফ করিম
* মীর সাব্বির
* মম মোর্শেদ
* মানস বন্দ্যোপাধ্যায়
* মাহমুদ সাজ্জাদ
* মেহেদী

## র

* রহমান
* রাইসুল ইসলাম আসাদ
* রাজীব
* রাজ্জাক
* রামেন্দু মজুমদার
* রিয়াজ
* রুবেল

## ল

* লিটু আনাম

## শ

* শওকত আকবর
* শহীদুজ্জামান সেলিম
* শহীদুল আলম সাচ্চু
* শাকিব খান
* শাকিল খান
* শাহরিয়ার নাজিম জয়
* শিপন মিত্র
* শরিফুল রাজ
* শিবা শানু
* শাহীন আলম
* শামীম আহমেদ

## স

* সাইফ খান
* সুভাষ দত্ত
* সাদেক বাচ্চু
* সালমান শাহ
* সিয়াম আহমেদ
* সালাউদ্দিন লাভলু
* সায়মন সাদিক
* স্বাধীন খসরু
* সিরাজুল ইসলাম
* সোহেল চৌধুরী
* সোহেল রানা
* সৈয়দ হাসান ইমাম
* সমু চৌধুরী
* সাঈদ বাবু

## হ

* হাসমত
* হাসান মাসুদ
* হেলাল খান
* হুমায়ুন ফরীদি
* হারুন কিসিঞ্জার
* হায়দার আলী 

## আরও দেখুন
* বাংলাদেশী চলচ্চিত্রশিল্পীদের তালিকা
* বাংলাদেশী অভিনেত্রীদের তালিকা

বিষয়শ্রেণী:বাংলাদেশী অভিনেতা
অভিনেতা
অভিনেতা
অভিনেতা
নিউট্রিনো

**নিউট্রিনো** () হচ্ছে বৈদ্যুতিক চার্জবিহীন, দুর্বল সক্রিয় ক্ষুদ্র পারমাণবিক কণা। ধারণা করা হয়, এই ক্ষুদ্র কণা অশূন্য ভরের কণা। পর্দাথের মধ্য দিয়ে এই কণা প্রায় অবিকৃতভাবে চলাচল করতে পারে। নিউট্রিনো অর্থ হচ্ছে 'ক্ষুদ্র নিরপেক্ষ কণা'। গ্রীক বর্ণ নিউ (ν) দিয়ে একে প্রকাশ করা হয়।

## নিউট্রিনোর গতি
সেপ্টেম্বর ২০১১-তে গবেষকরা ঘোষণা করেন, নিউট্রিনো আলোক কণা থেকে দ্রুত বেগসম্পন্ন। নিউট্রিনো যদিও ভরহীন হয়, তাহলে আইনস্টাইনের তত্ত্ব অনুযায়ী তার গতি হবে আলোর গতির সমান, আর যদি ভর থাকে, তাহলে গতি হবে আলোর গতির চেয়ে কম। কিন্তু অপেরা পরীক্ষণের ফলাফলে দেখা যাচ্ছে যে নিউট্রিনোর গতি হলো আলোর গতির ১.০০০০২৫ গুণ (০.০০২৫ শতাংশ বেশি)। কিন্তু পরবর্তী সময়ে অবশ্য আরও সূক্ষ্ম পরীক্ষার মাধ্যমে নিশ্চিত হয়েছে যে এটা আসলে ভুল ছিল, যান্ত্রিক ত্রুটির কারণে পরীক্ষার ফলাফলেও সামান্য ত্রুটি ছিল। এর ফলে অপেরার প্রধানকে অপসারণও করা হয়।

**যে প্রক্রিয়ায় নিউট্রিনো আলোর গতি ছাড়িয়ে যাচ্ছিল!**                                                                                                                                           ‘প্রজেক্ট অপেরা’ নামের এক বৈজ্ঞানিক প্রকল্পের অধীনে ইউরোপীয় পারমানবিক গবেষণা কেন্দ্র সাড়া জাগানো নিউট্রিনো আবিস্কারের পদক্ষেপ গ্রহণ করে। নিউট্রিনো আবিস্কারের ক্ষেত্রে গৃহীত এক পরীক্ষার প্রথম ধাপে সুইজারল্যান্ডের সিনক্রোটোন নামের একটি ভূগর্ভ যন্ত্রে প্রোটন কণা তৈরী করে তা গ্রাফাইটের ওপর নিক্ষেপ করা হয়। এতে প্রোটন কণাগুলি ভেঙে কিছু জটিল কণা তৈরী হয়, যেগুলি অল্প সময়ের মধ্যেই ক্ষয় হয়ে মিউয়ন এবং মিউ নিউট্রিনো তৈরী করে। এ কণাগুলিকে তখন লোহার ওপর নিক্ষেপ করা হয়। এতে মিউয়ন নিউট্রিনো বাদে অন্য সব কণা প্রতিফলিত বা শোষিত হয়। মিউয়ন নিউট্রিনোগুলি পৃথিবীর মাটি-পাথর ভেদ করে প্রায় ৭৫০কিলোমিটার দূরে ইতালিতে পৌঁছায়। অপেরা পরীক্ষণের ফলাফলে দেখা যাচ্ছে যে, এ সময় নিউট্রিনোর গতি ছিল আলোর গতির অন্ততঃ আলোর গতির ১.০০০০২৫ গুণ (০.০০২৫ শতাংশ বেশি) অর্থাৎ ৬০ ন্যানো সেকেন্ড অধিক দ্রুত। উল্লেখ্য, আজ থেকে শতাধকি বছর আগে প্রখ্যাত জার্মান পদার্থ বিজ্ঞানী আলবার্ট আইনস্টাইন তাঁর আবিস্কৃত বিখ্যাত সমীকরণ E= MC2  (Theory of Special Relativity বা ‘বিশেষ আপেক্ষিক তত্ত¡’) এর আলোকে ঘোষণা করেছিলেন যে, “আলোর চেয়ে দ্রুতগতির আর কিছু নেই”।  (তথ্য সূত্রঃ https://www.linkedin.com/post/edit/6639465566786674688/)।

## ২০১৫ সালের নোবেল পুরস্কার
২০১৫ সালে পদার্থবিজ্ঞানে নোবেল পুরস্কার যায় নিউট্রিনো গবেষণার জন‍্য। বিজয়ী বিজ্ঞানীরা হলেন, জাপানের তাকাআকি কাজিতা ও কানাডার আর্থর বি. ম্যাকডোনাল্ড। নিউট্রিনো সম্পর্কে বিদ্যমান রহস্যের সমাধানের জন্য তাদের এ পুরস্কারে ভূষিত করা হয় বলে বার্তা সংস্থা এএফপির খবরে জানানো হয়েছে। কাজিতা ও ম্যাকডোনাল্ডের নোবেল পাওয়ার বিষয়ে রয়েল সুইডিশ অ্যাকাডেমি অব সায়েন্সের পক্ষ থেকে বলা হয়েছে, নিউট্রিনোর ভর নির্ণয়ে তাদের কাজের স্বীকৃতিস্বরূপ এ পুরস্কার দিয়ে সম্মানিত করা হয়েছে। পদার্থের অধিকতম অন্তর্নিহিত কর্মকাণ্ড সম্পর্কে আমাদের ধারণা এ আবিষ্কার পরিবর্তন করে দিয়েছে। এ আবিষ্কারে বিশ্বব্রহ্মাণ্ডের ইতিহাস, গঠন ও ভবিষ্যৎ সম্পর্কে প্রচলিত ধারণার পরিবর্তন নিয়ে আসবে বলেও জুরি বোর্ড আশা প্রকাশ করেছে। 

## তথ্যসূত্র

বিষয়শ্রেণী:গুপ্ত পদার্থ
বিষয়শ্রেণী:বহিরাগত পদার্থ
বিষয়শ্রেণী:ইতালীয় ঋণকৃত শব্দসমূহ
বিষয়শ্রেণী:লেপটন
বিষয়শ্রেণী:নিউট্রিনো
বিষয়শ্রেণী:মৌলিক কণিকা
অ্যানি খাচিকেয়ান

**অ্যানি খাচিকেয়ান** () (জন্ম ১৬ই মার্চ, ১৯৯১) একজন দৌড়বীর যিনি আর্মেনিয়ার হয়ে আন্তর্জাতিক ক্ষেত্রে প্রতিদ্বন্দ্ব্বিতা করেন। তিনি ১০০মিটারে আন্তর্জাতিক জুনিয়ার রেকর্ডধারী।

খাচিকেয়ান বেইজিং-এ অনুষ্ঠিত ২০০৮ গ্রীষ্মকালীন অলিম্পিকে আর্মেনিয়ার প্রতিনিধিত্ব করেন। তিনি ১০০মিটার বিভাগে অংশ নিয়ে হিটে ষষ্ঠ স্থান অধিকার করায় আর এগোতএ পারেননি। তার সময় ১২.৭৬সেকেন্ড।

## তথ্যসূত্র

## বহিঃসংযোগ
* 

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আর্মেনীয় ক্রীড়াবিদ
বিষয়শ্রেণী:আর্মেনীয় দৌড়বিদ
বিষয়শ্রেণী:আর্মেনিয়ানের অলিম্পিক ক্রীড়াবিদ
বিষয়শ্রেণী:২০০৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:Sprinters
বিষয়শ্রেণী:অলিম্পিক নারী স্প্রিন্টার
বুড়িমারী স্থল বন্দর

**বুড়িমারী স্থলবন্দর,** বাংলাদেশ স্থলবন্দর কর্তৃপক্ষের নিজস্ব ব্যবস্থাপনায় পরিচালিত একটি অন্যতম স্থলবন্দর হিসাবে পরিচিত। এটি রংপুর বিভাগের লালমনিরহাটের পাটগ্রাম উপজেলা অবস্থিত। এর অপরদিকে ভারতের পশ্চিমবঙ্গ রাজ্যের মেখলিগঞ্জ মহাকুমার চেংড়াবান্ধা এলসিএস রয়েছে।

## অবস্থান
লালমনিরহাট জেলার পাটগ্রাম উপজেলার ৮নং বুড়িমারী ইউনিয়নের বুড়িমারী সীমান্তে এই স্থল বন্দরটি অবস্থিত। পাটগ্রাম থেকে এর দূরত্ব ১২ কিলোমিটার, লালমনিরহাট থেকে প্রায় ৯৫ কিলোমিটার এবং রংপুর থেকে প্রায় ৯৩ কিলোমিটার উত্তরে। বুড়িমারী স্থলবন্দর হতে রাজধানী ঢাকার দূরত্ব প্রায় ৪০০ কিলোমিটার এবং ভুটানের ফুন্টসলিং এর দূরত্ব প্রায় ১০৮ কিলোমিটার।

## ইতিহাস
ভারত, ভুটান এবং নেপালের সাথে স্থল পথে মালামাল আমদানী ও রপ্তানির সুবিধার জন্য এই বুড়িমারী এলাকার জিরো পয়েন্টে  শুল্ক স্টেশনটি ১৯৮৮ খ্রিষ্টাব্দে চালু করা হয়। ১২ জানুয়ারি ২০০২ তারিখ বুড়িমারী শুল্ক স্টেশনকে স্থলবন্দর ঘোষণা করা হয় এবং ০৯ এপ্রিল ২০১০ তারিখ বন্দরের অপারেশনাল কার্যক্রম শুরু হয়।

## আমদানি-রপ্তানি
এই বন্দর দিয়ে ভারত, ভুটান ও নেপাল থেকে কয়লা, কাঠ, টিম্বার, পাথর, সিমেন্ট, চায়না ক্লে, বল ক্লে, কোয়ার্টজ, রাসায়নিক সার, কসমেটিক সামগ্রী, পশু খাদ্য, বিভিন্ন ধরনের ফলমূল, পিঁয়াজ, রসুন, আদা, চাল, ডাল, গম, বিভিন্ন ধরনের বীজ, তামাক ডাটা প্রভৃতি মালামাল আমদানী করা হয়। বাংলাদেশ থেকে রপ্তানি করা হয় ইলিশ মাছ, মেলামাইনের তৈরি বাসনপত্র এবং ঔষধসহ কতিপয় মালামাল।

## গ্যালারি

## তথ্যসূত্র

## বহিঃসংযোগ
* লালমনিরহাট সরকারি ওয়েব
* গুগল মানচিত্রে বুড়িমারী স্থল বন্দরের অবস্থান দেখুন

বিষয়শ্রেণী:রংপুর
বিষয়শ্রেণী:বাংলাদেশের স্থলবন্দর
বিষয়শ্রেণী:পাটগ্রাম উপজেলা
লালমনিরহাট (দ্ব্যর্থতা নিরসন)

**লালমনিরহাট** দ্বারা যা কিছু বোঝানো হতে পারে:

* লালমনিরহাট জেলা, বাংলাদেশের রংপুর বিভাগের একটি জেলা
* লালমনিরহাট সদর উপজেলা, লালমনিরহাট জেলার একটি উপজেলা
* লালমনিরহাট পৌরসভা, লালমনিরহাট শহরের শাসক স্থানীয় সরকার সংস্থা
* লালমনিরহাট, লালমনিরহাট জেলার একটি শহর
কেপলার-২২বি

**কেপলার-২২বি** সৌরজগৎের বাইরের একটি বহির্গ্রহ যা ২০১১ খ্রিষ্টাব্দে আবিষ্কৃত হয়। জ্যোতির্বিজ্ঞানীদের মতে নানা বৈশিষ্ট্যে এই গ্রহটি পৃথিবীর মতো এবং মনুষ্যবাসের উপযোগী। এর অবস্থান পৃথিবী থেকে ছয়শত আলোকবর্ষ দূরে। গ্রহটি স্বীয় সূর্যকে (নক্ষত্র) প্রদক্ষিণ করতে ২৯০ দিন সময় নেয়। ৫ ডিসেম্বর ২০১১ তারিখে নাসার কেপলার স্পেস টেলিস্কোপ পরিচালনার সাথে জড়িত জ্যোতির্বিজ্ঞানীরা এই গ্রহটি আবিষ্কারের ঘোষণা দেন।

কেপলার স্পেস টেলিস্কোপের মাধ্যমে গ্রহটির সন্ধান পাওয়া গেছে বলে এর নামাকরণ করা হয় “কেপলার-২২বি”। গ্রহটি আয়তনে পৃথিবীর ২.৪ গুণ বড়। ভূপৃষ্ঠে এর গড় তাপমাত্রা প্রায় ২২° সেন্টিগ্রেড বা ৭২° ফারেনহাইট; অর্থাৎ পৃথিবীর নাতিশীতোষ্ণমণ্ডলের বসন্তকালীন তাপমাত্রার সমতূল্য। জ্যোতির্বিজ্ঞানীরা আরো ধারণা করছেন এর উপরিপৃষ্ঠে তরল পানি রয়েছে যা প্রাণ সৃষ্টির জন্য জরুরী। তবে গ্রহটি পৃথিবীর মতো কঠিন, নাকি নেপচুনের মতো বাষ্পীয় তা এখনো নিরূপণ করা সম্ভব হয় নি। জানা না গেলেও বিষয়টি নিয়ে গবেষণা অব্যাহত আছে।

## আরও দেখুন
* কেপলার-২২
* গ্লিজে ৫৮১ ডি
* এইচডি ৮৫৫১২ বি
* Planetary habitability
* আর্থ অ্যানালগ

## তথ্যসূত্র

## বহিঃসংযোগ

* কেপলার ২২বি এর আবিষ্কার সংক্রান্ত একটি ভিডিও ব্লগ
* "NASA Telescope Confirms Alien Planet in Habitable Zone" (Space.com)
* "Kepler 22-b: Earth-like planet confirmed" (BBC)
* "NASA's Kepler Confirms Its First Planet In Habitable Zone"  (NASA)
* discoveries: Kepler-22b: 'a yearly orbit of 289 days'" (NASA)
* "View of Kepler 22-b Sky Location" (Worldwide Telescope)
* "The Habitable Exoplanets Catalog" (PHL/UPR Arecibo)
* Preprint of discovery paper - Accepted to Astrophysical Journal

বিষয়শ্রেণী:২০১১-তে আবিষ্কৃত গ্রহসমূহ
বিষয়শ্রেণী:সুপার-পৃথিবীতে বাসযোগ্য স্থান
বিষয়শ্রেণী:জ্যোতির্জীববিজ্ঞান
২২বি
বিষয়শ্রেণী:বহির্গ্রহ
ব্রেন্ডন ক্রিশ্চিয়ান

**ব্রেন্ডন কাইল আকীম ক্রিশ্চিয়ান** (জন্ম ১১ই ডিসেম্বর ১৯৮৩ অ্যান্টিগুয়াতে) একজন অ্যান্টিগুয়া ও বার্বুডার দৌড়বীর। তিনি ২০০মিটার বিভাগে বিশেষজ্ঞ। তার পিতা ডোনাল্ড ক্রিশ্চিয়ান মন্ট্রিয়লে অনুষ্ঠিত ১৯৭৬ গ্রীষ্মকালীন অলিম্পিকে সাইক্লিস্ট হিসাবে প্রতিদ্বন্দ্বিতা করেন। ব্রেন্ডন ১০০মিটারে ব্যক্তিগত সেরা ১০.১১সেকেন্ড সময় করেন ২০০৪ সালের মে মাসে কলেজ স্টেশনে। সেসময় এটি জাতীয় রেকর্ড ছিল। ৪ x ১০০মিটার রিলেতে ৩৯.৯০সেকেন্ডের জাতীয় রেকর্ড এখনো তার দখলে।

২০০২ বিশ্ব জুনিয়র চ্যাম্পিয়নশিপে ২০০মিটারে তিনি রূপো জেতেন, আর ১০০মিটারে তিনি ষষ্ঠ হন। এরপর ২০০৪ গ্রীষ্মকালীন অলিম্পিকে পুরুষদের ২০০মিটারে তিনি কোয়ার্টার ফাইনালিস্ট, এবং ২০০৬ কমনওয়েল্থ গেমসে একই বিভাগে তিনি সেমিফাইনালে পৌঁছান।

২০০৭ প্যান আমেরিকান গেমসে ১০০মিটারে তিনি ব্রোঞ্জ ও ২০০মিটারে সোনা জেতেন। এর কিছু পরেই, ২০০৭ বিশ্ব চ্যাম্পিয়নশিপে তিনি উভয় বিভাগেই সেমিফাইনালে পৌঁছান। সেখানে, ২০০মিটার বিভাগে ২০.২৩সেকেন্ড সময় করে জাতীয় রেকর্ড গড়েন।

বেইজিং-এ অনুষ্ঠিত ২০০৮ গ্রীষ্মকালীন অলিম্পিকে অ্যান্টিগুয়া ও বার্বুডার প্রতিনিধিত্ব করেন ব্রেন্ডন। ২০০মিটারের হিটে তিনি ২০.৫৮সেকেন্ড সময়ে অ্যারন আর্মস্ট্রং-এর পর দ্বিতীয় হন। দ্বিতীয় রাউন্ডে তিনি আরও ভাল সময় করে ২০.২৬সেকেন্ডে চুরান্ডি মার্টিনা ও ক্রিস্টফ বেয়েন্সকে হারিয়ে প্রথম হন। সেমিফাইনালে ২০.২৯সেকেন্ডে পঞ্চম হয়ে ফাইনালে প্রতিদ্বন্দ্বিতার সুযোগ হারান।

## তথ্যসূত্র

## বহিঃসংযোগ
* sports-reference
* 

বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অ্যান্টিগুয়া ও বার্বুডার ক্রীড়াবিদ
বিষয়শ্রেণী:অ্যান্টিগুয়া ও বার্বুডার অলিম্পিক ক্রীড়াবিদ
বিষয়শ্রেণী:অ্যান্টিগুয়া ও বার্বুডার দৌড়বিদ
বিষয়শ্রেণী:২০০৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:২০০৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:Sprinters
বিষয়শ্রেণী:Pan American Games competitors for Antigua and Barbuda
বিষয়শ্রেণী:Athletes (track and field) at the 2006 Commonwealth Games
বিষয়শ্রেণী:Athletes (track and field) at the 2007 Pan American Games
বিষয়শ্রেণী:২০১২ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:২০০৬ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:কমনওয়েলথ গেমসে এন্টিগুয়া ও বার্বুদার প্রতিযোগী
প্রথম চন্দ্রগুপ্ত

**প্রথম চন্দ্রগুপ্ত** (রাজত্বকাল ৩১৯-৩৩৫ খ্রিষ্টাব্দ) প্রথম গুপ্ত সম্রাট ছিলেন।

## পরিচিতি
প্রথম চন্দ্রগুপ্ত গুপ্ত মহারাজা শ্রীগুপ্তের পৌত্র এবং ঘটোৎকচগুপ্তের পুত্র ছিলেন। পিতার মৃত্যুর পর তিনি *মহারাজাধিরাজ* উপাধি গ্রহণ করে সিংহাসনে আসীন হন। তিনি কুমারদেবী নামক একজন লিচ্ছবি রাজকুমারীকে বিবাহ করেন। তার পুত্র সমুদ্রগুপ্তের একটি স্বর্ণমুদ্রায় প্রথম চন্দ্রগুপ্ত ও কুমারদেবীর প্রতিকৃতি এবং তার পাশে লিচ্ছবিগণের নাম উৎকীর্ণ রয়েছে। আলেকজান্ডার কানিংহাম গয়া জেলা থেকে এই স্বর্ণমুদ্রা আবিষ্কার করেন।  বর্ধমান জেলার মসাগ্রাম থেকে প্রথম চন্দ্রগুপ্তের একটি মুদ্রা আবিষ্কৃত হয়েছে, যা বর্তমানে বঙ্গীয় সাহিত্য পরিষদে সংরক্ষিত রয়েছে। প্রথম চন্দ্রগুপ্তের রাজ্য প্রয়াগ অবধি প্রসারিত ছিল বলে মনে করা হয়।

## তথ্যসূত্র

বিষয়শ্রেণী:গুপ্ত শাসক
বাংলাদেশের সংসদ সদস্য

**বাংলাদেশের সংসদ সদস্য** বা **এমপি** হলেন বাংলাদেশের সর্বোচ্চ আইন প্রণয়নকারী প্রতিষ্ঠান জাতীয় সংসদের একজন সদস্য। সাধারণত তিনি জনগণের প্রত্যক্ষ ভোটে নির্বাচিত হয়ে থাকেন। তবে নারীদের জন্য পরোক্ষভাবে সংসদ সদস্য মনোনীত হওয়ার রেওয়াজ প্রচলিত রয়েছে। সংসদ সদস্যকে কখনো কখনো “সাংসদ” হিসাবে অভিহিত করা হয়ে থাকে। সংসদ সদস্যকে ইংরেজিতে 'মেম্বার অব পার্লামেন্ট' (এমপি) বলা হয়। বাংলাদেশে এক কক্ষবিশিষ্ট সংসদীয় স্তর বিরাজমান। এককক্ষ বিশিষ্ট এই আইনসভার সদস্য সংখ্যা ৩৫০; যার মধ্যে ৩০০ জন সংসদ সদস্য জনগণের প্রত্যক্ষ ভোটে নির্বাচিত হয়ে থাকেন এবং অবশিষ্ট ৫০টি আসন নারীদের জন্য সংরক্ষিত। সংরক্ষিত আসনের নারী সদস্যগণ নির্বাচিত ৩০০ সংসদ সদস্যের ভোটে (পরোক্ষ নির্বাচন পদ্ধতিতে) নির্বাচিত হন। সংসদ সদস্যদের মেয়াদকাল ৫ বছর।

## নির্বাচনে অংশগ্রহণের যোগ্যতা
বাংলাদেশের সংবিধানের ৬৬ অনুচ্ছেদ অনুযায়ী জাতীয় সংসদের সদস্যতা লাভের জন্য বাংলাদেশের নাগরিক হওয়াসহ বয়সসীমা অবশ্যই ২৫ বছরের উর্ধ্বে হতে হবে। তবে ব্যক্তি যদি দ্বৈত নাগরিকত্ব লাভ করেন, তাহলেও তিনি সংসদ সদস্য হবার যোগ্যতা অর্জন করতে পারবেন না। বাংলাদেশের জাতীয় সংসদে ৩০০ জন সংসদ সদস্য রয়েছেন যারা জনগণের সরাসরি ভোটাধিকার প্রয়োগের মাধ্যমে নির্বাচিত। নারী কোটায় মনোনীত নারী সংসদ সদস্যের সংখ্যা পঞ্চাশ। দলীয় মানদণ্ডে মহিলা সংসদ সদস্যের কোটা নির্ধারিত হয়। একজন ব্যক্তি একাধিক সদস্য পদ লাভ করতে পারবেন না। যদি তিনি একাধিক স্থান থেকে নির্বাচিত হন, তাহলে একটি আসনের সদস্য হিসেবে তিনি থাকবেন। বাকী আসনগুলোয় পরবর্তীতে উপ-নির্বাচন অনুষ্ঠিত হবে।

## সংসদে আসন বণ্টন ব্যবস্থা
ওয়েস্টমিনিস্টার রীতি অনুযায়ী সংসদের স্পীকারের ডান পাশে সরকারী দলের সদস্যদের জন্য আসন বরাদ্দ করা হয়। বিরোধী দলীয় সংসদ সদস্যদের জন্য আসন বণ্টন করা হয় স্পীকারের বাম পার্শ্বে। সংসদ সদস্য হিসেবে যারা জ্যেষ্ঠ অর্থাৎ আগেও সংসদ সদস্য হিসেবে নির্বাচিত হয়ে সংসদ সদস্যের  দায়িত্ব পালন করেছেন তাদের সাধারণত সামনের সারিতে আসন দেয়া হয়। বাংলাদেশের জাতীয় সংসদে প্রত্যেক সংসদ সদস্যের জন্য পৃথক ও নির্ধারিত আসন রয়েছে।

## সংসদ সদস্যদের দায়িত্ব
সংসদ সদস্য নিয়মিতভাবে জাতীয় সংসদের অধিবেশনে যোগ দেবেন এবং জাতীয় সংসদের কার্যবিধি অনুযায়ী স্বীয় দায়িত্ব পালন করবেন। তিনি একনাগাড়ে ৯০ দিন অনুপস্থিত থাকলে তার সদস্যপদ হারাবেন। একজন সংসদ সদস্য আইন প্রণয়নের উদ্দেশ্যে যথাযথ পদ্ধতি অবলম্বনপূর্বক বিল উত্থাপন করতে পারবেন এবং তিনি অন্য কোন সংসদ সদস্য কর্তৃক উত্থাপিত বিলের ওপর ভোট দিতে পরবেন। ১৫ দিনের নোটিশ সাপেক্ষে তিনি জাতীয় সংসদের অধিবেশনে আনুষ্ঠানিকভাবে প্রশ্ন উত্থাপন করতে পারবেন। স্পীকারের অনুমোদনসাপেক্ষে তিনি জনগুরুত্বপূর্ণ বিষয়ে দৃষ্টি আকর্ষণমূলক বক্তব্য প্রদান করতে পারবেন।

## কার্যকাল, পদত্যাগ, অভিশংসন
একজন সংসদ সদস্য ৫ বছরের জন্য নির্বাচিত হয়ে থাকেন। নির্বাচিত হওয়ার পর পরই তাকে জাতীয় সংসদের সদস্য হিসাবে শপথ গ্রহণ করতে হয়। পদত্যাগ, মৃত্যু বা অভিশংসনে কারণে সদস্যপদ শূন্য হলে উপ-নির্বাচনের মাধ্যমে তা পূরণের রেওয়াজ আছে। কার্যকালে তিনি নিজ দল থেকে পদত্যাগ করলে সদস্যপদ হারাবেন। এছাড়া তিনি স্বীয় দল কর্তৃক উত্থাপিত বিলের বিরূদ্ধে ভোট দিলেও সদস্যপদ হারাবেন।

## পদমর্যাদা
বাংলাদেশের পদমর্যাদা ক্রম অনুযায়ী সংসদ সদস্যদের পদমর্যাদা ১৩ নম্বরে অবস্থিত।

## সদস্য
বর্তমান সংসদ হলো ১৩তম আইনসভা, যা ২০২৬ সালের সাধারণ নির্বাচনের পর গঠিত হয়েছে। নতুন সংসদের প্রথম অধিবেশন ২০২৬ সালের ১৭ ফেব্রুয়ারি অনুষ্ঠিত হয়।

## তথ্যসূত্র

## বহিঃসংযোগ

বিষয়শ্রেণী:বাংলাদেশের রাজনীতি
ছিপ

thumb|250px|right|নদীর তীরে বসে ছিপ ফেলে মাছ ধরা, ২০১২

**ছিপ** মাছ ধরার সরঞ্জাম বিশেষ। ছিপ ফেলে মাছ ধরা পৃথিবীব্যাপী মানুষের অন্যতম একটি শখ। বাশেঁর শক্ত ও দৃঢ় কাঠিতে সূতা বেঁধে পানিতে ছেড়ে দেয়া হয়। সূতার অন্য প্রান্তে থাকে লোহার তৈরী বড়শী। বড়শীতে টোপ লাগিয়ে ছিপ ফেলা হয়। মাছ টোপ গিললে সূতায় টান পড়ে এবং তখন ছিপ দ্রুত টেনে তোলা হয়। সূতার মাঝামাঝি থাকে ফাৎনা যা পানিতে ভেসে থাকে। টোপে মাছ ঠোকর দিলে ফাৎনা নড়ে ওঠে। টোপ-গেলা মাছ নড়াচড়া শুরু করলে ফাৎনা নড়তে থাকতে, ডুবু ডুবু হয়। তাতে বোঝা যায় মাছ টোপ গিলেছে। তখন ছিপ দ্রুত তুলে নিতে হয়। বাশেঁর তৈরী পাত্র খালুইয়ে ধৃত মাছ রাখা হয়।

## ছিপ তৈরি
বড়শি দিয়ে মাছ শিকারের প্রধান উপকরণ ছিপ। ছিপ তৈরির কঞ্চে বাঁশ ক্রয় করার পর বাঁশ চেছে, ছেক দিয়ে আকা-বাঁকা সোজা করা হয়।

## চাহিদা
সারাবছর ছিপের চাহিদা থাকলেও আষাঢ়, শ্রাবণ ও ভাদ্র মাস এর ভরা মৌসুম। এই সময়ে সারাদেশে ছিপ কেনা বেচা হয়।

## আধুনিক ছিপ

## আইন ও বিধি
ছিপ দিয়ে মাছ ধরার আইন ও বিধিমালাগুলি প্রায়শই আঞ্চলভেদে পরিবর্তিত হয়। এর মধ্যে সাধারণত অনুমতি (লাইসেন্স), বন্ধ সময়সীমা অন্তর্ভুক্ত থাকে যেখানে নির্দিষ্ট প্রজাতির ফসল কাটার জন্য অনুপলব্ধ থাকে, গিয়ারের প্রকারের উপর বিধিনিষেধ এবং কোটা থাকে।

আইনগুলি সাধারণত মুখের বাইরে হুকের সাহায্যে মাছ ধরা নিষিদ্ধ (ফাউল হুকিং, "স্ন্যাগিং" বা "জাগিং" ) বা জব্দকৃত মাছ ধরতে সহায়তা ছাড়া অন্যত্র জালের ব্যবহার নিষিদ্ধ। কিছু প্রজাতি, যেমন টোপের মাছ এবং কিছু খাবার জালে সাথে নেওয়া যেতে পারে। কখনও কখনও, (অ-খেলাধুলা) টোপের মাছ কম মূল্যের বিবেচিত হয় এবং স্ন্যাগিং, তীর-ধনুক বা বর্শার মতো পদ্ধতিতে এগুলি গ্রহণ করা জায়েয হতে পারে। এগুলির কোনও কৌশলই ছিপের সংজ্ঞা অনুযায়ী আসে না কারণ তারা একটি হুক এবং সুতা ব্যবহারের উপর নির্ভর করে না।

## তথ্যসূত্র

## বহিঃসংযোগ

* প্রকল্প গুটেনবার্গ: দ্য কমপ্লিট অ্যাঙ্গলারr
* কীভাবে মাছ ধরবেন বয়েজ -এর নিজস্ব বইয়ের আউটডোর স্পোর্টস থেকে নেওয়া (১৯০০-এর প্রথম দিকে)

বিষয়শ্রেণী:মাছ ধরার সরঞ্জাম
বেগম রোকেয়া স্মৃতি কেন্দ্র

right|thumb|200px|বেগম রোকেয়া স্মৃতি কেন্দ্র, পায়রাবন্দ, রংপুর

**বেগম রোকেয়া স্মৃতি কেন্দ্র** ঊনবিংশ শতাব্দীর খ্যাতিমান বাঙালি সাহিত্যিক ও সমাজ সংস্কারক রোকেয়া সাখাওয়াত হোসেনের নামে স্থাপিত একটি গণউন্নয়নমূলক প্রতিষ্ঠান। বাংলাদেশের রংপুর জেলার মিঠাপুকর উপজেলার পায়রাবন্দ গ্রামে বেগম রোকেয়ার পৈতৃক ভিটায় ৩ দশমিক ১৫ একর ভূমির ওপর এই কেন্দ্রটি অবস্থিত। একটি সরকার প্রতিষ্ঠান। এতে আছে অফিস ভবন, সর্বাধুনিক গেস্ট হাউজ, ৪ তলা ডরমেটরি ভবন, গবেষণা কক্ষ, লাইব্রেরি ইত্যাদি। সরকারী উদ্যোগে নির্মিত এই কেন্দ্রটির পরিচালনায় বর্তমানে নিয়োজিত রয়েছে বাংলাদেশ সরকারের মহিলা ও শিশু বিষয়ক মন্ত্রণালয়।
## প্রতিষ্ঠা
নারী জাগরণের অগ্রদূত বেগম রোকেয়ার আদর্শ, কর্ম ও জীবন সম্পর্কে নতুন প্রজন্মকে অবহিতকরণ এবং এবং তার যুগস্রষ্টা অবদানকে স্মরণীয় ক’রে রাখার উদ্দেশ্য নিয়ে বাংলাদেশ সরকারের সংস্কৃতি মন্ত্রণালয় এই গবেষণা ও প্রশিক্ষণ কেন্দ্র স্থাপনের পরিকল্পনা গ্রহণ করে নব্বুই দশকের মাঝামাঝি। এর জন্য বাজেট ধরা হয় ৫ কোটি টাকা। এই কেন্দ্র স্থাপনের দায়িত্ব দেয়া হয় বাংলা একাডেমীকে। ১৯৯৭ খ্রিষ্টাব্দের ২৮ জুন ‘বেগম রোকেয়া স্মৃতি কেন্দ্রের’ ভিত্তি প্রস্তর স্থাপন করা হয়। নির্মাণ সমাপনান্তে ২০০১ খ্রিষ্টাব্দের ১ জুলাই ক্নেদ্র আনুষ্ঠানিকভাবে চালু করা হয়। স্মৃতি কেন্দ্রটিতে রয়েছে ২শ ৬০ আসন বিশিষ্ট একটি আধুনিক মিলনায়তন, ১শ আসন বিশিষ্ট একটি সেমিনার কক্ষ, ১০ হাজার পুস্তক ধারণ ক্ষমতা সম্পন্ন লাইব্রেরী, ৪ হাজার বিভিন্ন বইপত্র-পত্রিকা, গবেষণা কেন্দ্র, সংগ্রহশালা, ২৫টি সেলাই মেশিনসহ একটি প্রশিক্ষণ কেন্দ্র, কর্মকর্তা-কর্মচারীদের অফিস, কেন্দ্র চত্বরে বেগম রোকেয়ার ভাস্কর্য ও উপ-পরিচালকসহ কর্মচারীদের আবাসন ব্যবস্থা।

## ভাড়া প্রদান
২০০৮ খ্রিষ্টাব্দে বাংলাদেশ নিটওয়্যার ম্যানুফ্যাকচারার এন্ড এক্সপোর্টার্স এসোসিয়েশন (বিকেএমইএ) সরকারের নিকট থেকে এই প্রতিষ্ঠানটি ভাড়া নিয়ে পোশাক শ্রমিক প্রশিক্ষণ কেন্দ্র প্রতিষ্ঠা ও পরিচালনা করে আসছে।
## তথ্যসূত্র

বিষয়শ্রেণী:বাংলাদেশের সরকারি মালিকানাধীন কোম্পানি‎
বিষয়শ্রেণী:বেগম রোকেয়া
বিষয়শ্রেণী:মিঠাপুকুর উপজেলা
চন্দ্রশেখর আজাদ

**চন্দ্রশেখর তিওয়ারি** (২৩ জুলাই ১৯০৬ - ২৭ ফেব্রুয়ারি ১৯৩১; চন্দ্রশেখর আজাদ নামেই পরিচিত) ভারতের স্বাধীনতা আন্দোলনের একজন বিপ্লবী ছিলেন।  বিপ্লবী ভগৎ সিংয়ের আদর্শিক গুরু হিসেবে চন্দ্রশেখর আজাদের পরিচয় আছে।

## শৈশব
আজাদ মধ্যপ্রদেশের আলিরাজপুর জেলার ভাওরা গ্রামে ১৯০৬ সালের ২৩ জুলাই জন্মগ্রহণ করেন। তার পূর্বপুরুষরা কানপুরের কাছাকাছি বদারকা গ্রামে বাস করতেন।

## বিপ্লবী জীবন
গান্ধীর দ্বারা পরিচালিত ১৯২২ সালে অসহযোগ আন্দোলন স্থগিত হওয়ার পর, আজাদ বিপ্লবী হয়ে ওঠেন। তিনি তরুণ বিপ্লবী মনমোহননাথ গুপ্তের সাথে সাক্ষাৎ করেন, যিনি তাকে রামপ্রসাদ বিসমিলের সাথে পরিচয় করিয়েছিলেন, যিনি হিন্দুস্তান রিপাবলিকান এ্যসোসিয়েশনের (এইচআরএ) বিপ্লবী সংগঠন গঠন করেছিলেন। এরপর তিনি এইচআরএর সক্রিয় সদস্য হন এবং এইচআরএর জন্য তহবিল সংগ্রহ করতে শুরু করেন।
বেশিরভাগ তহবিল সংগ্রহ করা হতো সরকারি সম্পত্তি ডাকাতির মাধ্যমে। কংগ্রেসের সদস্য হওয়া সত্ত্বেও, মতিলাল নেহরু নিয়মিত আজাদকে সমর্থন করতেন ও অর্থ প্রদান করতেন।।

## মৃত্যু
চন্দ্রশেখর আজাদ ১৯৩১ সালের ২৭ ফেব্রুয়ারি এলাহাবাদে আলফ্রেড পার্কে মারা যান। একটি অজ্ঞাত পরিদর্শক তাকে বলেছিল, পুলিশ তাকে পার্কে ঘিরে রেখেছিল। তিনি নিজেকে এবং সুখদেব রাজকে রক্ষা করার জন্য আহত হন এবং তিন পুলিশ সদস্যকে হত্যা করেন। তার কর্মকাণ্ডে সুখদেব রাজাকে পালিয়ে যেতে পারে। তিনি নিজের শেষ বুলেট দিয়ে নিজেকে গুলি করে হত্যা করেছিলেন। চন্দ্র শেখর আজাদের কর্ট পিস্তল এলাহাবাদ জাদুঘরে প্রদর্শিত হয়।
কেন্দ্র|থাম্ব|ডাকটিকিট

## তথ্যসূত্র

বিষয়শ্রেণী:১৯০৬-এ জন্ম
বিষয়শ্রেণী:১৯৩১-এ মৃত্যু
বিষয়শ্রেণী:ভারতীয় স্বাধীনতার বিপ্লবী আন্দোলন
বিষয়শ্রেণী:বিপ্লবী
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:ভারতীয় জাতীয়তাবাদী
বিষয়শ্রেণী:ভারতীয় সমাজতন্ত্রী
বিষয়শ্রেণী:১৯৩১-এ আত্মহত্যা
বিষয়শ্রেণী:উত্তরপ্রদেশের ভারতীয় স্বাধীনতা কর্মী
মানবাধিকার দিবস

**মানবাধিকার দিবস** জাতিসংঘের নির্দেশনায় বিশ্বের সকল দেশে প্রতি বছর ১০ ডিসেম্বর পালিত হয়। জাতিসংঘের সাধারণ পরিষদ কর্তৃক ১০ ডিসেম্বর, ১৯৪৮ সাল থেকে দিবসটি উদ্‌যাপন করা হয়। এছাড়াও, 'সার্বজনীন মানব অধিকার সংক্রান্ত ঘোষণাকে' বাস্তবায়নের লক্ষ্যে এ তারিখকে নির্ধারণ করা হয়। সার্বজনীন মানব অধিকার ঘোষণা ছিল দ্বিতীয় বিশ্বযুদ্ধ পরবর্তী নবরূপে সৃষ্ট জাতিসংঘের অন্যতম বৃহৎ অর্জন।

## জাতিসংঘের সিদ্ধান্ত
৪ ডিসেম্বর, ১৯৫০ সালে জাতিসংঘ সাধারণ পরিষদের ৩১৭তম পূর্ণ অধিবেশনে ৪২৩(৫) অনুচ্ছেদের মাধ্যমে সদস্যভূক্ত দেশসহ আগ্রহী সংস্থাগুলোকে দিনটি তাদের মতো করে উদ্‌যাপনের আহ্বান জানানো হয়।

মানবাধিকার সংক্রান্ত বিষয়ে সভা-সমাবেশ, সাংস্কৃতিক অনুষ্ঠান এবং বিভিন্ন ধরনের তথ্যচিত্র কিংবা চলচ্চিত্র প্রদর্শনী প্রধানত এ দিনের সাধারণ ঘটনা। ঐতিহ্যগতভাবে ১০ ডিসেম্বরকে কেন্দ্র করে প্রতি পাঁচ বৎসর অন্তর 'জাতিসংঘের মানব অধিকার ক্ষেত্র পুরস্কার' প্রদান করা হয়। এছাড়া নোবেল শান্তি পুরস্কার প্রদান কার্যক্রমও এদিনেই হয়ে থাকে।

## প্রতিপাদ্য বিষয়
২০০৬ সালে মানবাধিকার দিবসের প্রতিপাদ্য বিষয় ছিল 'দারিদ্র্যের বিরুদ্ধে অবস্থান', যা ছিল মানব অধিকার সংক্রান্ত। অনেকগুলো বক্তৃতা-বিবৃতি এ দিবস উদ্‌যাপন উপলক্ষে প্রদান করা হয়েছিল। তন্মধ্যে ৩৭টি দেশ নিয়ে গড়া জাতিসংঘ মানবাধিকার কাউন্সিলের নিম্নের বিবৃতিটি বিশেষভাবে প্রণিধানযোগ্যঃ-

## তারিখে ভিন্নতা
১৯৪৮ সাল থেকে প্রতি বৎসরের ১০ ডিসেম্বর দিবসটি যথাযোগ্য মর্যাদা ও গুরুত্বের সাথে বিশ্বব্যাপী পালিত হয়। দিবসটি জাতিসংঘ কর্তৃক স্বীকৃত এবং বিশ্বের সর্বত্র পালিত হয়।  কিন্তু, দক্ষিণ আফ্রিকায় শার্পেভিল গণহত্যাকে স্মরণ করে দিবসটি উদযাপিত হয় ২১ মার্চ।

## তথ্যসূত্র

## আরও দেখুন
* বাংলাদেশে পালিত দিবসসমূহ
* বিশ্ব দিবস তালিকা

## বহিঃসংযোগ
* জাতিসংঘ ঘোষিত মানবাধিকার দিবস

বিষয়শ্রেণী:মানবাধিকার
বিষয়শ্রেণী:জাতিসংঘের দিবস
বিষয়শ্রেণী:ধর্মনিরপেক্ষ ছুটির দিন
বিষয়শ্রেণী:ডিসেম্বর উদ্‌যাপন
বিষয়শ্রেণী:আন্তর্জাতিক উদ্‌যাপন
বিষয়শ্রেণী:নাগরিক সচেতনতা দিবস